Adlis-a,ad ak-d-yefk yiwen n wudem n tmusni, ad ak-d-yeqqim d tigejdit, ad ak-d-yettales ayen gan d wayen nnan yimezwura-inek. Mara t-walin medden ammar ad illin wid ara d-akyinin: - Tigi d tiḥkayin n zik-nni, d timucuha n teryel i yess ssedhuyen arrac, i wacu ara d aɣnefɛent tmucuha n zik i nekni s at n tura? Eǧǧ timucuha n zik i yat zik, nekni d arrac n wass-a, ass-a irgazen ulin s aggur, rsen deg-s, ass-a isufag ssemliliyen tamurt ɣer tmurt, ass-a deg yiwet n takurt tezmer ad tzebbel tamdint tameqrant deg usmenɣer n tiyiḍ.